இந்த படம் ஜாஹ்னூ பரூவா இயக்கத்தில் 1994 ஆம் ஆண்டு வெளிவந்தது. கிராமமொன்றில் ஆற்றினை கடந்து அக்கரைக்கு செல்ல படகும் வயது முதிர்ந்த படகோட்டியும் இருந்தனர். இந்த படகோட்டிக்கு இரண்டு ஆண் மக்கள். ஒருவன் நகரத்தில் தனது குடும்பத்தினருடன் செழிப்பாக வாழ்ந்து வருகின்றான். தந்தையுடன் உறவில்லை. இளைய மகனும் மருமகளும் ஆற்று வெள்ளத்தில் அடித்துச் செல்லப்பட, அவர்களின் ஒரே ஆண்பிள்ளையை தன்னந்தனியாக படகோட்டி கிடைக்கும் வருமானத்தில் வளர்த்து வருகின்றார். நகரத்தில் இருக்கும் மூத்த மகனுக்கு பண நெருக்கடி. தந்தையின் பெயரில் இருக்கும் விவசாய நிலத்தை விற்க எண்ணுகின்றான். இதற்காக அவனும் மனைவியும் படகோட்டி முதியவரின் மீது போலியாக பாசங்காட்டி அரவணைத்து ஆவணங்களில் கையெழுத்தைப் பெறுகின்றனர். முதலில் தன் மகனின் பாசத்தை உண்மை என நம்பிய படகோட்டி தந்தை பின்னர் அது ஒரு பொய்யான தோற்றமே என அறிய நேரும்போது தகர்ந்து போகின்றார். மூத்த மகன் மூலம் பேரனுக்கு நகரத்தில் நல்ல கல்வி கிடைக்கும் என்ற கனவும் கலைந்த நிலையில் பேரனுடன் சொந்த கிராமத்திற்கு திரும்புகின்றார் முதியவர்.